Eleccións ao Parlamento de Galicia de 2024

As eleccións ao Parlamento de Galicia de 2024 celebráronse o 18 de febreiro de 2024 para elixir os 75 membros da 12ª lexislatura do Parlamento da comunidade autónoma de Galicia.

O partido no goberno, o Partido Popular de Galicia de Alfonso Rueda mantivo o seu dominio respecto das eleccións anteriores, aínda que perdeu dous escanos en relación ás eleccións de 2020. O Bloque Nacionalista Galego (BNG) mantívose no segundo posto e sumou 6 escanos máis dos 19 que xa tiña, o cal o situou no seu mellor resultado histórico. O Partido dos Socialistas de Galicia (PSdeG–PSOE) mantívose no terceiro posto, perdendo 5 escanos e colleitando o seu peor resultado histórico. O partido localista Democracia Ourensana conseguiu entrar no Parlamento cun escano pola circunscrición electoral de Ourense. O apoio aos partidos de Podemos Galicia e Sumar Galicia, que se presentaron ás eleccións por separado, caeu de forma significativa, sen conseguir ningún deles superar o limiar electoral. O partido de extrema dereita Vox tampouco acadou ningún representante.

 Visión xeral 
miniatura|Logo das eleccións nas páxinas da Xunta de Galicia.
 Movementos previos á convocatoria electoral 
En maio de 2022, Alfonso Rueda accedeu á presidencia da Xunta trala renuncia de Alberto Núñez Feijóo, elixido presidente do Partido Popular o mes anterior. Se ben aínda restaban máis de dous anos de lexislatura, desde o inicio do seu mandato especulouse coa posibilidade dun adianto electoral. Cando se coñeceu a convocatoria de eleccións xerais anticipadas para o 23 de xullo de 2023, rumoreouse que unha vitoria do PP podería dar lugar á convocatoria de eleccións galegas en outono. 

Aínda que o PP foi o partido máis votado nesa convocatoria, Feijoo foi incapaz de formar goberno. Deste xeito arrefriou a posibilidade dunhas eleccións galegas inminentes. Con todo, diferentes iniciativas lanzadas polo PPdeG co reinicio do curso político en setembro, como “Galicia non para”, evidenciaron que Rueda buscaría o referendo das urnas antes do remate da lexislatura.

Nese mesmo outono o resto de partidos activaron a maquinaria electoral, presentando as súas cabezas de lista. O BNG referendou a Ana Pontón como candidata pola práctica unanimidade da militancia. O PSdeG non tivo que celebrar primarias ao non se presentaren candidatos alternativos a Xosé Ramón G. Besteiro. Democracia Orensana anunciou que concorrería por Ourense con Armando Ojea como líder. Sumar e Vox anunciaron que tamén se presentarían, sen precisar a cabeza de lista. Finalmente, o 21 de decembro, Rueda anunciou a disolución do parlamento e a convocatoria de eleccións.

 Precampaña 
Os primeiros compases de precampaña estiveron marcados pola presentación, o 27 de decembro, da candidatura de Sumar, encabezada por Marta Lois. A cúpula galega de Podemos asinou con Sumar Galicia un acordo para que ambas formacións concorresen ás eleccións en coalición. Nunha consulta telemática de carácter vinculante realizada xusto despois, máis do 60% dos participantes rexeitaron o acordo. Podemos acabaría por presentar a súa propia lista en coalición con Recortes Cero.

Xa entrado o mes de xaneiro o foco da campaña volveuse sobre un desastre medioambiental, a vertedura de granulado de plástico na costa galega. O 8 de decembro un barco que navegaba á altura de Viana do Castelo perdeu varios contedores cargados con sacos de microplásticos. Os sacos, en moitas ocasións rotos e derramando a carga, comezaron a chegar á costa galega a mediados de decembro, pero non foi até finais de mes que os efectos da vertedura comezaron a ser evidentes en moitas praias galegas e asturianas. 

A Xunta foi criticada por banalizar a importancia da vertedura cando aínda non dispuña dun informe sobre a súa toxicidade. Denunciouse opacidade informativa na CRTVG e nos medios privados, así como as explicacións contraditorias sobre o momento en que se recibira na Xunta o aviso do goberno central sobre o sucedido. Así mesmo, foi notoria a lentitude da Xunta en despregar cuadrillas para o control e retirada da vertedura, mentres xa se creaban grupos de voluntarios que interviñan nas praias. 

Nos días seguintes as correntes mariñas acabaron por afastar o groso da vertedura das costas galegas, polo que a crise foi perdendo forza, polo menos desde o punto de vista electoral. Aínda así, deu lugar a que o PPdeG acusase ao BNG de intoxicar as redes sociais con informacións e contas falsas e a unha manifestación moi concorrida en defensa do mar o domingo 21 de xaneiro. 

Outra das novas relevantes da segunda semana de xaneiro foi o anuncio de que Lara Méndez deixaría a alcaldía de Lugo para acompañar a Besteiro como número dous por Lugo. O 10 de xaneiro, Vox fixo pública a candidatura de Álvaro Díaz-Mella, ao tempo que confirmaba que presentaría listaxes en todas as provincias. Así mesmo, o domingo 14 de xaneiro, Anova e o BNG asinaron un acordo polo que o primeiro dos partidos chamaba a concentrar o voto no Bloque e se comprometía a participar na súa campaña. Ademais, anunciaba o principio “dun proceso de colaboración (...) destinado a redimensionar nos vindeiros anos o soberanismo galego”. O acordo resultaba tanto máis significativo se temos en conta que a mediados de decembro, Anova rexeitara participar na coalición impulsada por Sumar e Martiño Noriega, líder da formación, desbotase presentarse como o seu candidato á presidencia.

 Calendario electoral 
Aquí se mostra o calendario electoral para as eleccións do domingo 18 de febreiro de 2024:  

 21 de decembro: Alfonso Rueda fai público o seu desexo de convocar eleccións.
 26 de decembro: Publicación no DOG do Decreto de disolución do Parlamento de Galicia e de convocatoria de eleccións.
 27 de decembro a 5 de xaneiro: Prazo para a comunicación á Xunta Electoral da creación de coalicións electorais.
 10 a 15 de xaneiro: Prazo para a presentación de candidaturas ante as Xuntas Electorais.
 17 de xaneiro: Publicación no DOG das candidaturas presentadas.
 22 de xaneiro: Proclamación de candidaturas.
 23 de xaneiro: Publicación no DOG das candidaturas proclamadas.
 20 a 24 de xaneiro: Prazo de sorteo para a designación de membros das mesas electorais.
 21 a 27 de xaneiro: Prazo de notificación das designacións e entrega de manual a membros das mesas electorais.
 26 de xaneiro a 8 de febreiro: Prazo de solicitude do voto por correo. 
 29 de xaneiro a 11 de febreiro: Envío ao elector da documentación necesaria para o voto por correo.
 29 de xaneiro a 14 de febreiro: Prazo para o depósito, por parte do elector, do voto por correo.
 2 a 16 de febreiro: Campaña electoral.
 13 a 17 de febreiro: Prohibición de publicación, difusión ou reprodución de sondaxes electorais.
 17 de febreiro: Xornada de reflexión
 18 de febreiro: Xornada de votación

 Sistema electoral 
O Parlamento de Galicia é a institución lexislativa unicameral devolta á comunidade autónoma de Galicia. Ten poderes lexislativos en asuntos propios da autonomía definidos de acordo coa Constitución española e o Estatuto de autonomía de Galicia, así como a habilidade de outorgar e retirar a confianza ao presidente da Xunta.

A votación baseouse no sistema de sufraxio universal, que inclúe tódolos cidadáns maiores de 18 anos rexistrados en Galicia e con pleno exercicio dos seus dereitos políticos. Os 75 membros do Parlamento de Galicia foron elixidos empregando o método D'Hondt e unha lista pechada de representación proporcional, cun limiar mínimo do 5% dos votos válidos (incluídos os votos en branco) aplicado en cada circunscrición. Os partidos que non superaron este limiar non se tiveron en conta para a distribución de asentos. O uso do método D'Hondt pode resultar nun limiar efectivo máis alto dependendo do tamaño da circunscrición electoral.

Os asentos asignáronse a distritos electorais, correspondentes ás provincias da Coruña, Lugo, Ourense e Pontevedra, cada unha con 10 escanos mínimos iniciais e os 35 restantes distribuídos de xeito proporcional ós seus habitantes. Ao igual ca nas anteriores eleccións autonómicas de 2020, nestes comicios á Coruña correspondéronlle 25 escanos; a Lugo e mais a Ourense, 14; e a Pontevedra, 22.
centro|106x106pxRepartimento de escanos en Galicia53x53px
Galicia

2.693.624 hab.

75 escanos53x53px
A Coruñaalt=|51x51px
Pontevedra53x53px
Lugo53x53px
Ourense1.088.386911.704337.734355.80025 escanos22 escanos14 escanos14 escanos

 Candidaturas 
A continuación, móstrase unha lista dos principais partidos e alianzas electorais que concorren ás eleccións, ordenados de maior a menor número de escanos na lexislatura previa á convocatoria de eleccións.
CandidaturaCandidato/aIdeoloxía Escanos alt=|45x45px
Partido Popular de Galicia alt=|98x98pxAlfonso Rueda
(Presidente en funcións) Centrodereita a Dereita42alt=|45x45px
Bloque Nacionalista Galegoalt=|97x97pxAna PontónEsquerda 19alt=|45x45px
PSdeG-PSOE96x96pxXosé Ramón Gómez BesteiroCentroesquerda14Sen representación parlamentariacentro|senmarco|50x50pxSumar Galiciasenmarco|96x96pxMarta LoisEsquerda0alt=|50x50px
Voxsenmarco|88x88pxÁlvaro Díaz-MellaExtrema dereita​0centro|senmarco|50x50pxPodemos Galicia-Alianza Verdesenmarco|91x91pxIsabel FaraldoEsquerda0centro|senmarco|45x45pxDemocracia OurensanaArmando OjeaDereita  Partido Animalista co Medio AmbienteManuela García López 0centro|100x100pxEscanos en Branco Diego Troncoso Casal 0centro|50x50pxPor un Mundo Máis Xusto Marina Fernández Delgado 0centro|70x70pxCoalición Espazo Común Galeguista
Compromiso por GaliciaEspazo ComúnGalicia SempreCoalición GalegaUnidade Localsenmarco|91x91pxPachi Vázquez0

 Listas electorais por provincia 

 Campaña electoral 
A campaña electoral comezou o 2 de febreiro de 2024. En canto aos principais temas de campaña, o PPdeG insistiu en centrar a súa mensaxe en asuntos candentes da política estatal, como a lei de amnistía, o pacto entre o PSOE e os partidos nacionalistas para garantir o goberno tralas eleccións do 23X ou a relación entre o BNG e Bildu. O PPdeG presentouse como garantía de estabilidade fronte dun multipartito caótico. Ao tempo, esforzábase en identificar ao seu candidato como unha persoa próxima e previsíbel, de perfil técnico e afastado de aventuras ideolóxicas. 

O BNG centrou a súa campaña na imaxe da súa candidata, potenciando a súa figura de presidenciable. Procurou afastarse de cuestións relacionadas coa estrutura territorial, insistindo en asuntos clásicos da esquerda como a defensa dos servizos públicos, do emprego de calidade e de valores como o feminismo, sen abandonar reivindicacións clásicas do nacionalismo como a saúde da lingua e da cultura galegas. 

Besteiro, pola súa banda, recibiu un forte apoio do PSOE. Pedro Sánchez protagonizou cinco mitins en Galicia entre a precampaña e a campaña. Tratábase de capitalizar, desta maneira, os investimentos do estado no país, como os relacionados co tren de alta velocidade. Así mesmo, houbo unha grande implicación do alcalde de Vigo, Abel Caballero, que buscaba mobilizar o voto da cidade e da súa área metropolitana. 

En canto a Sumar, a súa candidata esforzouse en facer ver que o voto á súa formación non dividía á esquerda, senón que ampliaba a súa capacidade de mobilización. En todo momento comprometeu os escanos da súa formación ao servizo dun goberno progresista. As demandas de DO centráronse na provincia de Ourense, denunciando unha histórica falta de investimentos que serían a causa do seu declive demográfico e económico. Podemos realizou unha campaña con mensaxes radicais, como a creación dun imposto sobre as grandes fortunas. En tanto, Vox tratou de captar votos entre o electorado desencantado do PPdeG, insistindo en asuntos como a imposición do galego, que os populares tolerarían.

 Enquisas e debates electorais 
 Enquisas 
A catro semanas das eleccións as máis das enquisas coincidían en sinalar que o PP retería a maioría absoluta, se ben na contorna dos 39 ou 40 deputados. O BNG situábase arredor de 20 deputados e o PSdeG sobre os 15. Case todas as enquisas daban por segura a entrada de DO en Ourense e outorgaban serias posibilidades a Sumar de lograr un deputado pola Coruña. En canto a Vox e Podemos, colocábanos lonxe de obteren representación.

Porén, unha enquisa do Centro de Investigacións Sociolóxicas publicada o 25 de xaneiro prognosticou que o PPdeG estaba a piques de perder a maioría absoluta. Ese mesmo prognóstico repetiuse nunha nova enquisa do CIS publicada o 5 de febreiro, xa en plena campaña. Esta última enquisa situaba o PPdeG nun abano de entre 34 e o 38 escanos, ao BNG entre 22 e 26 e ao PSdeG entre 13 e 15. Así mesmo, outorgaba a DO e a Sumar posibilidades de lograren cadanseu escano. . 

Unha nova enquisa do CIS coñecida o 12 de febreiro volveu repetir o prognóstico de escanos para o PP, ao que outorgaba máis do 42% dos votos, dous puntos menos que na enquisa anterior. O BNG, a quen asignaba un abano entre os 24 e os 31 escanos, superaba o 33% dos votos. O PSdeG, con pouco máis do 18%, ficaba con entre 9 e 14 escanos. De novo situaba a DO e Sumar no limiar de conseguiren representación.

 Debates 
O único debate da campaña coa presenza do candidato popular, amais das cabezas de lista do BNG, PSdeG, Sumar e Podemos, celebrouse o luns 5 de febreiro. O debate, de arredor de dúas horas de duración, emitiuse na TVG en horario de máxima audiencia. A valoración do debate entre os medios de esquerda foi de absoluta vitoria da oposición. Estes mesmos medios destacaron o escaso carisma de Rueda e os seus frecuentes erros. Un dos máis soados foi a mensaxe final, en que cun ton que se pretendía irónico, pedía que non se lle votase e convidaba o electorado a ler o programa do Bloque. 

O seguinte gráfico representa a media das enquisas de diferentes medios sobre o gañador do debate electoral a 5 do día 5 de febreiro de 2024 na CRTVG.  

A media das enquisas analizadas deu como resultado que a candidata do BNG saíu vencedora do debate cun 42,6%. En troques, o candidato do PP, Alfonso Rueda saíu do debate moi debilitado logo de varios choques con Pontón. Os outros dous candidatos que saíron lixeiramente afectados logo do debate foron Xosé Ramón Besteiro (PSdeG) e Marta Lois (Sumar). Pola contra, a candidata de Podemos saíu reforzada polos seus enfrontamentos directos co presidente en funcións da Xunta de Galicia. 
+MedioRuedaPontónBesteiroFaraldoLoisAtlántico37 %52 %4.5 %4 %1.1 %15 %Eldiario.es19 %51 %10 %15 %5 %32 %ABC46 %18 %32 %2 %2 %14 %FdeV36 %55 %4 %3 %1 %19 %Público16 %53 %9 %17 %5 %36 % El Debate58 %27 %6 %6 %1 %31 %Media35.5 %42.6 %11.0 %7.8 %2.5 %7.1 %

 Debates 
DataOrganizadorModerador/es        Audiencia
en directoPPBNGPSOESumarPodemosDOVox2 de febreiroRadio GaliciaRicardo RodríguezSPPNINININI—5 de febreiroCRTVGMarta Darriba e Alejandro LópezPPPPPNINI18%
150.000 14 de febreiroRTVEXabier FortesAPPNINININI17,4%
146.000

 Lemas de campaña 

 PPdeG: A Galicia que funciona
 BNG: Agora!
 PSdeG: Desta vai!
 Sumar Galicia: Farémolo posible
 Vox: Galicia a mejor/Galicia a mellor
 Podemos Galicia: Defende as túas ideas
 PACMA: Moito por facer

 Programas electorais 
+Partido/CoaliciónPartidosPrograma electoralProgramasinmarco|20x20px Partido Popular de GaliciaA Galicia que funcionacentro|37x37px|link=https://www.rtve.es/contenidos/documentos/elecciones_gallegas_2024/programa_electoral_pp.pdfsinmarco|21x21px Bloque Nacionalista GalegoA Galiza que querescentro|sinmarco|37x37px|link=https://www.rtve.es/contenidos/documentos/elecciones_gallegas_2024/programa_electoral_bng.pdfsinmarco|20x20px Partido dos Socialistas de GaliciaO cambio real en Galiciacentro|sinmarco|37x37px|link=https://www.rtve.es/contenidos/documentos/elecciones_gallegas_2024/programa_electoral_psdeg_psoe.pdf20x20px Sumar Galicia Un proxecto de paíscentro|37x37px|link=https://www.rtve.es/contenidos/documentos/elecciones_gallegas_2024/programa_electoral_sumar.pdfsinmarco|20x20px VoxGalicia a mejor centro|37x37px|link=https://www.rtve.es/contenidos/documentos/elecciones_gallegas_2024/programa_electoral_vox.pdfsinmarco|20x20px Podemos Galicia Facer o que nunca se fixocentro|37x37px|link=https://www.rtve.es/contenidos/documentos/elecciones_gallegas_2024/programa_electoral_podemos.pdf Partido Animalista co Medio Ambiente Moito por facercentro|37x37px|link=https://pacma.es/wp-content/uploads/2024/02/PACMA_PE_GALLEGAS_18F24-1.pdf

 Xornada electoral 

ParticipaciónHora20202024 %12:0019,42 %17,12 % 2,32 %17:0042,97 %49,17 % 6,23 %20:0048,97 %67,30 % 18,33 %Fonte: Xunta de Galicia (2020),  (2024)

 Resultados 
Resultados provisionais (aínda falta o reconto do voto no exterior)
+ ← Resumo dos resultados das eleccións do 18 de febreiro de 2024ao Parlamento de Galicia →  center|350px Partidos e coalicións Votos Escanos Votos % ±pp Total +/− PPdeG  700.491  47,36%  –0,59%   –2 BNG  467.074  31,58%  +7,79%   +6 PSdeG  207.691  14,04%  -5,34%   –5 Vox  32.493  2,20%  +0,15%   ±0 Sumar 28.171  1,90%  novo   ±0 DO  15.312  1,04%  novo   +1 PACMA 5.373  0,36%  –0,10%   ±0 Podemos 3.854  0,26%  -3,68%   ±0 EB 2.744  0,19%  +0,14%   ±0 ECG 1.542  0,10%  novo   ±0 M+J 1.470  0,10%  +0,03%   ±0 En branco 12.849  0,87%  –0,03% Total 1.479.064  75  ±0 Votos válidos 1.479.064  99,07%  –0,02% Votos nulos 13.955  0,93%  +0,02% Votos emitidos / participación 1.493.019  67,30%  +18,34% Abstención 725.229  32,69%  -18,34% Votantes rexistrados 2.693.624  Fontes

 Resultados por provincias 
Candidaturas máis votadas240x240px270x270pxCircunscricións (provincias)Porcentaxe de voto do partido máis votado por circunscrición
Candidaturaalt=|58x58px
Galicia53x53px
A Coruñaalt=|51x51px
Pontevedra53x53px
Lugo53x53px
OurenseVotos%Votos%Votos%Votos%Votos%PPdeG700.49147.3640 2288.91147.6713 1226.63343.9711senmarco|12x12px98.80353.398 186.14449.908senmarco|12x12pxBNG467.07431.5725 6197.92932.669 2178.81234.698 246.57525.164 143.75825.354 1PSdeG207.69114.049 578.45812.943 175.96314.733 231.84517.202sinmarco|12x12px21.42512.411 2DO15.3121.031NANANA15.3128.871Vox32.4932.19senmarco|12x12px14.8962.45senmarco|12x12px11.6422.25senmarco|12x12px3.3481.80senmarco|12x12px2.6071.51senmarco|12x12pxSumar28.1711.9213.6672.2512.5372.431.1120.68550.49PACMA5.3730.36senmarco|12x12px2.3440.38senmarco|12x12px2.2080.42senmarco|12x12px4490.24senmarco|12x12px3720.21senmarco|12x12pxPodemos3.8540.26senmarco|12x12px1.7720.29senmarco|12x12px1.5220.29senmarco|12x12px3230.17senmarco|12x12px2370.13senmarco|12x12pxEB2.7440.18senmarco|12x12px1.0940.18senmarco|12x12px9340.18senmarco|12x12px5600.30senmarco|12x12px1560.09senmarco|12x12pxECG1.5420.104030.103510.062470.135410.31M+J1.4700.09sinmarco|12x12px6550.06sinmarco|12x12px5550.10sinmarco|12x12px147.07sinmarco|12x12px1130.06sinmarco|12x12pxEn branco12.8490.865.8650.964.2620.821.6340.881.0880.63Nulos13.9550.935.2200.855.3751.032.1821.161.1780.67Total100%75611.214100%25520.794100%22187.225100%14173.786100%14

 A noite electoral 
As enquisas, en especial a do CIS, o éxito da campaña en redes do Bloque ou a mobilización do voto urbano que prevían as enquisas e foron confirmando os datos de participación durante a xornada electoral, parecían anunciar que se produciría unha remuda do goberno. Con todo, ao peche dos colexios, a TVG difundiu unha enquisa de GAD3 que se acabaría por revelar certeira. Segundo o seu prognóstico, o PP conservaba a maioría con 39 ou 40 escanos, o BNG acadaba 24 ou 25, o PSOE 10 ou 11 e Democracia Ourensana ficaba ao bordo de obter un escano.

Os primeiros resultados provisionais confirmaron que sería difícil que o PP perdese a maioría. Co 20% dos votos escrutados situábase en 45 escanos. Escrutados a metade dos votos, lograba 42. Pasadas as dez da noite, con máis do 70% do voto escrutado, o PP acadaba 40. O resultado só se movería para marcar o vixésimo quinto escano do BNG.

Estes resultados desataron a euforia na sede do PPdeG. Rueda remarcou que conseguira máis de setecentos mil votos. Feijoo considerou que o resultado supuña un referendo das políticas do PP fronte ás de Pedro Sánchez, de quen Isabel Díaz Ayuso chegou a pedir a dimisión ao día seguinte, atribuíndolle a responsabilidade directa nos resultados do PSdeG. 

Desde o BNG resaltouse o crecemento da formación, constituída na única alternativa ao PP. Ao tempo, lamentábase a incapacidade de concretar unha maioría de goberno. Así mesmo, Ana Pontón compareceu ante os medios con ansia de liderar a oposición. Mostrouse disposta a seguir construíndo un proxecto que puidese disputar ao PP a maioría na seguinte convocatoria.

No PSdeG non ocultaron a súa decepción polos resultados. Besteiro ofreceuse a seguir liderando o partido desde a oposición parlamentaria. Desde o PSOE laiáronse polo pouco tempo que tiveran para presentaren o seu candidato, dando a entender que o respaldarían no liderado do socialismo galego.

Armando Ojea compareceu acompañado de Jácome, o alcalde de Ourense. Este sinalou que os resultados eran históricos e que desde o parlamento galego fiscalizarían sen descanso as actuacións da Xunta na provincia.

 Deputados electos 

30x30pxPPdeGA CoruñaLugoOurensePontevedraDiego Calvo
Paula Prado del Río
Ángeles Vázquez
Martina Aneiros Barros
Borja Verea
Ethel Vázquez
Fabiola García
Miguel Corgos
María Xesús Lorenzana
Gonzalo Trenor
Roberto Rodríguez Martínez
Carmen Pomar
Rubén Lorenzo GómezElena Candia
Javier Arias Fouz
Alfonso Villares Bermúdez
Cristina Sanz Arias
José Manuel Mato Díaz
Raquel Arias
José Manuel Balseiro
Enrique Barreiro SánchezElena Rivo López
Victoria Núñez López
José González Vázquez
Miguel Santalices
Gabriel Alén
Noelia Pérez López
Antonio Rodríguez Miranda
Marisol Díaz MouteiraAlfonso Rueda
Patricia García González
María Martínez Allegue
Román Rodríguez González
Julio García Comesaña
Alberto Pazos Couñago
Raúl Santamaría González
Marta Mariño Regueiro
Dolores Hermelo Piñeiro
María Deza Martínez
José Balseiros
30x30pxBNGA CoruñaLugoOurensePontevedraAna Pontón
Mercedes Queixas
Rosana Pérez
Ramón Fernández Alfonzo
Daniel Pérez López
Iria Carreira Pazos
Óscar Ínsua
Iria Taibo
Xosé Manuel GolpeOlalla Rodil
Daniel Castro García
Montserrat Valcárcel
Iago SuárezNoa Presas
Iago Tabarés
Sonia Vidal Lamas
Secundino FernándezLuís Bará
Montse Prado Cores
Alexandra Fernández Gómez
Paulo Ríos Santomé
Carmela González Iglesias
Cristina Fernández Davila
Brais Ruanova
Ariadna Fernández González
30x30pxPSdeG-PSOEA CoruñaLugoOurensePontevedraPatricia Iglesias Rey
Xulio Abalde
Silvia Longueira CastroXosé Ramón Gómez Besteiro
Lara MéndezCarmen Rodríguez DacostaElena Espinosa
Carlos López Font
Paloma Castro Rey
30x30pxDemocracia OurensanaOurenseArmando Ojea

 Investidura do presidente da Xunta de Galicia 
 Candidato Data Voto centrado|40px|link=Partido Popular de Galicia sinmarco|34x34px|link=Bloque Nacionalista Galego 30px|link=Partido dos Socialistas de Galicia-PSOE 30px|link=Democracia Ourensana Total alt=|centro|97x97pxAlfonso Rueda(PPdeG) 11 de abril de       2024Maioría requirida:Absoluta (38/75)20pxSi40Non259 Abstención1 Ausencia

 Notas 

 Véxase tamén 

 Ligazóns externas 
Eleccións ao Parlamento de Galicia de 2024 


Categoría:Artigos destacados sobre Galicia